Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Hiina õhutab rahvusvahelist üldsust toetama Pekingi algatust
Iisraeli-palestiinlaste konflikti lõpetamiseks
ja kahe riigi lahenduse realiseerimiseks.
Süüria Demokraatlikud Jõud edenevad sügavamale Raqqasse
osana USA toetatud ISISe vastasest võitlusest.
Iraani president vastas USA presidendi varjatud ähvardustele
ja lubas reageerida Washingtoni võimalikele uutele sanktsioonidele.
Hiina suursaadik ÜROs Liu Jieyi õhutas rahvusvahelist üldsust
toetama Hiina presidendi Xi Jinpingi algatust
Iisraeli-palestiinlaste kauase konflikti lõpetamiseks
ja toimiva kahe riigi lahenduse realiseerimiseks.
Hiina saadiku sõnul sisaldab algatus nelja punkti,
mis tegelevad konflikti võtmeküsimustega
ja pakuvad nii palestiinlastele kui Iisraelile olulisi majanduskasusid.
Hiina pani ette käivitada ka
kolmepoolne Hiina-Palestiina-Iisraeli dialoogimehhanism,
suurte abiprogrammide elluviimise koordineerimiseks palestiinlaste aladel
Hiina ettepanekut esitleti paari nädala eest
osana presidendi otsusest tõhustada Pekingi osalust Lähis-Idas
pärast president Xi kohtumist oma Palestiina kolleegi Abbasiga.
Iisraeli ja palestiinlaste suhted jõudsid sügavaimasse madalpunkti,
kui Abbas otsustas eelmine nädal peatada julgeolekukoostöö Iisraeliga
vastuseks Iisraeli julgeolekumeetmetele Templimäel.
Otsustasime külmutada julgeolekukoordineerimise
ja see kestab.
Ja kaitseme pühapaiku ja see kestab.
Iisrael eemaldas Templimäe sissepääsule seatud metallidetektorid,
kui moslemite tänavarahutused ähvardasid muutuda
samasuguseks kuudepikkuseks vägivallalaineks,
mis algas Iisraelis 2015. a oktoobris.
Iisrael otsustas alternatiivina paigaldada turvakaamerad,
kuid PO juhtide sõnul olid muudatused endiselt vastuvõetamatud,
mistõttu julgeoleku koordineerimist Iisraeliga hetkel ei toimu.
Vastuseks palestiinlaste otsusele
avaldas Iisrael PO juhtidele väidetavalt survet,
ähvardades peatada maksuülekanded Palestiina omavalitsusele,
kui viimane ei taasta julgeoleku koordineerimist,
mis on tippametnike sõnul võtmeks
Iisraeli ja Läänekalda vahel aastaid kestnud suhtelises vaikuses.
Iisraeli ähvardus aga vihastas palestiinlasi
ja peaminister Hamdallah ähvardas pöörduda rahvusvahelisse kohtusse,
kui Iisrael otsustab maksuraha ülekanded peatada.
Intervjuus palestiinlaste televisioonis süüdistas Ramdallah Iisraeli
PO-le kogutava maksuraha kasutamises surveavaldamiseks,
mis olevat rahvusvahelise õiguse järgi illegaalne.
Iga kriisi puhul
olevat see Hamdallah' sõnul Iisraeli esimene käik.
Süüria sõja teemal - Süüria Demokraatlikud Jõud
edenevat võitluses ISISega väidetavalt sügavamale Raqqasse.
ISISe vastaste rahvusvaheliste koalitsioonijõudude aseülem Jones
kiitis USA toetatud SDF-i liitu suurepäraste edusammude eest
ning kuulutas, et Süüria Raqqa ja Iraagi Mosuli duubelvabastamine
oleks ISISe võitmises fundamentaalne.
Nagu teate,
võitsid Iraagi julgeolekujõud eelmine nädal Mosulis ISISe.
See oli hävitav löök ISISele, mis sai järje siin Süürias,
kus Süüria Demokraatlikud Jõud teevad suurepäraseid edusamme
sisenedes üha sügavamale Raqqasse.
Teadsime, et võitlus tuleb raske ja nii ongi,
kuid nad edenevad hästi ja peame neid selle eest kiitma.
Raqqa vabastamine on otsustav löök ISISele.
See lõpetab nende nn pealinna vabastamise siin Süürias
ja mängib koos Mosuli vabastamisega ISISe võitmises fundamentaalset rolli.
SDF-i egiidi all võitleb kurdide ja araablastest omakaitseväelaste liit
Raqqa tagasivallutamiseks ISISelt, kes vallutas Süüria linna 2014. a algul.
Abiks USA juhitud koalitsiooni õhurünnakud ja eriüksused
tungis SDF 2017. a juunis pärast mitmekuulist linna piiramist Raqqasse.
Üheks olulisemaks juulis kõlanud saavutuseks
oli Süüria Inimõiguste Vaatlusühenduse kinnitatud raport,
mille järgi ISISe juht al-Baghdadi tapeti juuli alguses Ida-Süürias.
ISIS pole teateid oma juhi surmast kinnitanud ega eitanud pärast seda,
kui Venemaa Kaitseministeerium teatas juuni lõpul,
et võis tappa Baghdadi ühes oma õhurünnakus
ISISe ülemate kogunemisele Raqqa äärelinnas.
Washington ei saanud teadet kinnitada.
On oluline märkida,
et Baghdadi hukkumisest on teatanud mitmed erinevad raportid,
kuid TV7-l polnud võimalik ISISe juhi surma sõltumatult tõestada.
Teisel teemal - USA president Trump ähvardas varjatult Iraani,
õhutades neid järgima suurriikidega sõlmitud tuumalepingu tingimusi
või neid ootavad tõsised probleemid.
Ta nimetas Iraaniga sõlmitud lepingut kõigi aegade halvimaks tehinguks.
Kui Iraani lepingus,
mis võib olla kõige halvem tehing, mis keegi iial sõlminud on,
ei järgita, mida tuleb järgida,
ootavad neid tõsised probleemid.
Saate näha.
Iraani president Rouhani vastas USA kolleegile
ja lubas reageerida Washingtoni võimalikele uutele sanktsioonidele.
Iraani Islamivabariik reageerib USA Kongressi uutele käikudele.
Vastame sellele kindlasti
ja esimese käiguna teeb Iraani parlament vastavaid samme.
Kui neil on Kongress, siis meil on siin ka parlament.
Ka meie astume samme,
mida peame vajalikuks oma riigi ja selle õitsengu arenguks.
Hoolimata nende sanktsioonidest ja poliitikast
jätkame oma teed.
USA Esindajatekoda hääletas eelmine nädal
uute sanktsioonide poolt Iraani, Venemaa ja Põhja-Korea vastu.
Kuigi pole selge, kui kiiresti jõuab seadus Valgesse Majja
president Trumpile jõustamiseks.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri